Document ID: 31999R1471

Uredba Komisije (ES) št. 1471/1999
z dne 5. julija 1999
o spremembi Uredbe (ES) št. 347/96 o uvedbi sistema hitrega sporočanja o sprostitvi lososov v prosti promet v Evropski skupnosti
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3759/92 z dne 17. decembra 1992 o skupni ureditvi trga za proizvode iz ribogojstva in ribiške proizvode [1], kakor je bila nazadnje spremenjena z Uredbo (ES) št. 3318/94 [2], in zlasti člena 30 Uredbe,
(1) ker je zaradi motenj na trgu in uvedbe najnižje cene Komisija uvedla sistem hitrega sporočanja o uvoznih pogojih za losose z Uredbo (ES) št. 347/96 [3];
(2) ker so po opravljenih protidampinških in protisubvencijskih pregledih z Uredbo Sveta (ES) št. 772/1999 [4], kakor je nazadnje spremenjena z Uredbo (ES) št. 1003/1999 [5], uvedene dokončne protidampinške in izravnalne dajatve ter dejansko najnižja cena predstavitve lososa pri uvozu gojenih atlantskih lososov, ki prihajajo iz Norveške; ker se te dajatve ne uporabljajo za prostoživeče atlantske losose iz istih oznak KN;
(3) ker se dajatve ne uporabljajo za uvoz gojenih atlantskih lososov, ki jih izvažajo podjetja iz priloge k Uredbi (ES) št. 772/1999, izvzeta iz dajatev, ker so dala cenovno zavezujoče ponudbe, ki jih je Komisija sprejela s Sklepom 97/634/ES [6], nazadnje spremenjenim z Uredbo (ES) št. 929/1999 [7];
(4) ker bi bilo zaradi povečanja uporabnosti podatkov, sporočenih po sistemu hitrega sporočanja, in omogočanja spremljanja izpolnjevanja obveznosti ter protidampinških in protisubvencijskih dajatev, treba s spremembo Uredbe (ES) št. 347/96 še dodatno razčleniti podatke, ki se nanašajo na uvoz lososov po tipu in predstavitvi ter po izvoznih podjetjih v primeru Norveške;
(5) ker je bil seznam obveznosti večkrat spremenjen zaradi kršitev, preklicev ali sprejetja novih obveznosti; ker se podobne spremembe pričakujejo tudi v prihodnosti;
(6) ker sedaj obstaja tehnologija, ki omogoča pošiljanje računalniško obdelanih podatkov po elektronski pošti, bi bilo treba dokončno uvesti obliko prenosa in določiti format sporočil; ker bi bilo treba zato spremeniti Uredbo (ES) št. 347/96;
(7) Ukrepi, predvideni s to uredbo, so v skladu z mnenjem Upravljalnega odbora za ribiške proizvode,
SPREJELA NASLEDNJO UREDBO:
Člen 1
Uredba (ES) št. 347/96 se spremeni, kakor sledi:
1. V členu 1(1) se doda tretji stavek:
"Za norveška podjetja iz seznama, ki izpolnjujejo določene obveznosti, kakor predvideva Uredba Sveta (ES) št. 772/1999 [8], se uradno sporočijo dodatni podatki o sproščenem blagu v obliki oznake TARIC in dodatne oznake TARIC, kakor je določeno v Prilogi, iz katerih je razviden uvoz po predstavitvi za vsako podjetje s sprejeto obveznostjo.";
2. V členu 1(2) se drugi stavek nadomesti z naslednjim besedilom:
"Uradno obvestilo se Komisiji pošlje po elektronski pošti v obliki, navedeni v Prilogi II.";
3. Priloga se nadomesti s Prilogo k tej uredbi.
Člen 2
Ta uredba začne veljati sedmi dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. julija 1999

Labels: 12
3
6